**D****AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**PROIECT din 19 august 2024**

Ca urmare a solicitării de emitere a acordului de mediu adresată de **NOX OPTIM BUILD SRL**, cu sediulîn municipiul Bistrița, str. Ion Vidu, nr. 7, judeţul Bistrița-Năsăud*,* înregistrată la Agenţia pentru Protecţia Mediului Bistriţa-Năsăud cu nr. *7026/31.05.2024,* cu ultima completare la nr. 9960/19.08.2024, în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificări şi completări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 14.05.2024, **că proiectul** *Desființare clădiri existente*, propus a fi amplasat în municipiul Bistrița, str. Industriei, nr. 5,judeţul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră sub incidența Legii nr. 292/2018** privind evaluarea impactului anumitor proiecte publice și private asupra mediului, fiind încadrat în anexa nr. 2, proiectul propus **intră** sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la punctul **13 a)** Orice modificări sau extinderi, altele decât cele prevăzute la [pct. 24](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2024-06-13#p-275167933) din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2024-06-13#p-275167869) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

Proiectul propus **nu intră sub incidența**[**art. 28**](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare;

Proiectul propus **nu intră sub incidența prevederilor**[**art. 48**](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)**și**[**54**](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei municipiului Bistrița, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

***a)*** ***dimensiunea și concepția întregului proiect*** :

*Prin proiect se propune desființarea construcțiilor industriale și edilitare (platforme betonate, magazii de materiale, depozit de acizi/baze, gheretă portar, birouri și hale, coș tiraj, atelier materii prime, pavilion administrativ) existente pe terenul din municipiul Bistrița, str. Industriei, nr. 5,* *înscris în CF Nr. 95255 Bistrița (corpurile de clădire C1-C21, fosta fabrică de sticlă SC Cristiro SA).* *Lucrările de demolare vor fi executate în vederea eliberării amplasamentului pentru noi destinații.*

*- bilanțul teritorial include:*

*- suprafață totală teren –*  ***23507*** *mp;*

*- suprafața clădiri propuse spre demolare– 8542 m2;*

*- suprafață circulații auto -9927 m2;*

*- suprafață circulații pietonale 1580,80 m2;*

*- suprafață parcaje auto 750 mp*

*- suprafață spații verzi – 2707 m2.*

*Lucrările de demolare vizează întregul amplasament din incintă și prevăd dezafectarea tuturor construcțiilor și instalațiilor de pe amplasament: demolare clădiri, platforme betonate și căi de acces, dezafectare rețele de alimentare cu apă, canalizare, termoficare.*

*Construcțiile propuse spre demolare au regim de înălțime P+1/2E și necesită mijloace mecanizate pentru a fi îndepărtate.*

*Desființare corpuri principale:*

*C14-1223 mp clădire cuptoare, regim de înălțime P+1,*

*C15-1227 mp clădire prelucrare, regim de înălțime P+1,*

*C16-1187 mp clădire birouri și hală interfazic, regim de înălțime P+2,*

*C17-3021 mp clădire hală finisaj, regim de înălțime P+1/P+2,*

*C18-31 mp coș de tiraj*

*C19-31 mp coș de tiraj*

*Desființare corpuri secundare*

*C1-307 mp construcție, regim de înălțime P,*

*C2-67 mp construcție, regim de înălțime P,*

*C3-407 mp platformă betonată, regim de înălțime P,*

*C21-244 mp pavilion administrativ cu 3 nivele, regim de înălțime P,*

*Desființare corpuri secundare*

*C4-174 mp platformă betonată, regim de înălțime P,*

*C5-70 mp platformă betonată, regim de înălțime P,*

*C6-127 mp platformă betonată, regim de înălțime P,*

*C7-261 mp magazine materiale, regim de înălțime P,*

*C8-130 mp magazine materiale, regim de înălțime P,*

*C9-125 mp magazine materiale, regim de înălțime P,*

*C10-29 mp magazine materiale, regim de înălțime P,*

*C11-20 mp platformă betonată, regim de înălțime P,*

*C12-45 mp depozit acid/baze, regim de înălțime P,*

*C13-4 mp gheretă portar, regim de înălțime P,*

*Organizarea de șantier se va realiza integral pe terenul destinat investiției și va consta în amenajarea spațiilor pentru depozitarea materialelor necesare. Alimentarea cu apă, energie electrică este asigurată prin grija beneficiarului. Circulația auto* *se va asigura prin drumurile existente.*

**b) cumularea cu alte proiecte existente si/sau aprobate:** *Lucrările necesare realizării proiectului nu se suprapun cu alte proiecte existente în zonă;*

**c) utilizarea resurselor naturale, în special a solului, a terenurilor, a apei si a biodiversității:** *nu se utilizează resurse naturale pentru realizarea proiectului propus.*

***Utilități:***

*1. Alimentare cu apă: Proiectul nu necesită racordarea la reţelele utilitare;*

*2. Evacuarea apelor uzate: nu este cazul;*

*3. Energie electrică: de la rețeaua electrică existentă în zonă;*

**d) cantitatea şi tipurile de deşeuri generate/gestionate**:

*Deșeurile rezultate pentru realizarea proiectului propus sunt evidențiate în tabelul de mai jos:*

|  |  |  |  |
| --- | --- | --- | --- |
| *Nr. crt.* | *Tipul deșeului* | *Codul deșeului conform HG nr. 856/2002* | *Cantitatea de  deșeuri rezultată* |
| *1* | *Deșeuri de beton* | *17 01 01* | *5.000 (mc)* |
| *2* | *Deșeuri de la material compozite* | *04 02 09* | *50 mc* |
| *3* | *Deșeuri de cărămizi* | *17 01 02* | *3.000 (mc)* |
| *4* | *Amestecuri de beton, carămizi, țigle și materiale ceramice material ceramice altele decât cele spcificate la 17 01 06\** | *17 01 07* | *350 (mc)* |
| *5* | *Materiale de construcție cu conținut de azbest* | *17 06 05\** | *5000 kg* |
| *6* | *Deșeuri din lemn* | *17 02 01* | *20 mc* |
| *7* | *Deșeuri din sticlă* | *17 02 01* | *70 mc* |
| *8* | *Deșeuri din plastic* | *17 02 03* | *30 mc* |

*- deșeurile generate în faza de demolare, în funcție de categorie, se vor colecta selectiv, se vor depozita temporar în incinta amplasamentului pe platforme special amenajate dotate cu containere de capacitate adecvată fiind ulterior reutilizate pe amplasament și/sau predate pe bază de contract la operatori autorizați pentru colectarea și transportul în vederea valorificării. Materialele care nu se pot valorifica sau recupera, în urma executării lucrărilor de demolare se vor transporta la un depozit de deșeuri autorizat, pe bază de contracte.*

*Deșeurile din azbest rezultate în urma dezafectării vor fi depozitate în containere acoperite până la eliminarea acestora pe baza de contract. Contractul se va încheia cu societate autorizată, predarea și înlăturarea de pe amplasament a materialelor cu conținut de azbest se va face în cel mai scurt timp posibil după demolarea construcțiilor.*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate;*

**e) emisiile poluante, inclusiv zgomotul şi alte surse de disconfort:***rezultă numai la faza de execuție a proiectului și se datorează lucrărilor de dezafectare de pe amplasament cu ajutorul utilajelor. Este posibilă dispersia particulelor sub formă de praf și producerea de zgomot.*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *la implementarea proiectului nu se utilizează substanţe periculoase și tehnologii care pot să inducă risc de accidente.*

**g) riscurile pentru sănătatea umană (de ex., din cauza contaminării apei sau a poluării atmosferice):**

*- organizarea de şantier va dispune de materiale absorbante, în vederea limitării posibilelor poluări accidentale;*

*- emisiile de praf vor doar în perioada lucrărilor de dezafectare;*

*- în perioada de lucrărilor de dezafectare nu se vor utiliza substanţe şi tehnologii care să conducă la riscuri pentru sănătatea umană.*

***2. Amplasarea proiectelor:***

***2.1 utilizarea actuală şi aprobată a terenurilor:*** *conform Certificatului de Urbanism nr. 964/22.05.2024, cu valabilitate 12 luni, eliberat de Primăria municipiului Bistrița, situat în intravilanul municipiului Bistrița, în UTR 11, A2, subzona activitățiilor agrozootehnice;*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *nu se utilizează resurse naturale pentru realizarea proiectului propus;*

***2.3 capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – nu este cazul;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în intravilanul municipiului Bistrița;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este amplasat în intravilanul municipiului Bistrița, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a) Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b) Natura impactului*** *- impact relativ redus, nesemnificativ și local, doar pe perioada execuției lucrării;*

***c) Natura transfrontieră a impactului*** *– lucrările propuse nu au efect transfrontieră;*

***d) Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e) Probabilitatea impactului*** *– impact cu probabilitate redusă manifestat numai pe parcursul realizării investiției;*

***f) Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate*** *- proiectul nu are efect cumulativ cu alte proiecte;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă (prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus nu intră sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

**Condiţii de realizare a proiectului:**

**1.** Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.

**2.** Nu se ocupă suprafețe suplimentare de teren pe perioada executării lucrărilor, materialele necesare se vor depozita pe terenul aferent proiectului.

**3.** Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.

**4.** Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.

**5.** Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.

**6.** La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.

**7.** Se interzice accesul de pe amplasament pe drumurile publice cu utilaje şi mijloace de transport necurăţate.

**8.** Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.

Gestionarea deșeurilor se va face cu respectarea strictă a prevederilor OUG nr. 92/26.08.2021 privind regimul deşeurilor, cu modificările și completările ulterioare.

**9.** Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:

**-** evitarea scurgerilor accidentale de produse petroliere de la mijloacele de transport utilizate;

**-** evitarea depozitării necontrolate a materialelor folosite şi a deşeurilor rezultate;

**-** asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).

**10.** Alimentarea cu carburanţi a mijloacelor auto și schimburile de ulei se vor face numai pe amplasamente autorizate.

**11.** În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08), cu modificările și completările ulterioare, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenționată în cursul perioadei de reproducere, de creștere, de hibernare și de migrație;

c) deteriorarea, distrugerea și/sau culegerea intenționată a cuiburilor și/sau ouălor din natură;

d) deteriorarea si/sau distrugerea locurilor de reproducere ori de odihna;

e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;

f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.

**12.** Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiileprevăzute în documentația care a stat la baza emiterii prezentei decizii.

**13.** La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT, geogr. Elena Greab biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |